als_Latn dik_Latn sag_Latn
Prishtinë, 17 dhjetor 2013 - Lëvizja VETËVENDOSJE! mbajti konferencë për media mbi ndërtimet pa leje në Komunën e Prishtinës.
Kryetari i zgjedhur i Prishtinës, Shpend Ahmeti tha para gazetarëve bëri të ditur se ditët e fundit kanë ardhur shumë informata nga vet qytetarët e Prishtinës në formë mesazhesh, të përcjella edhe me fotografi, se që nga data 1 dhjetor, prej kur u bë publik rezultati i zgjedhjeve lokale në Prishtinë e deri te marrja e detyrës kur do të bëhet betimi dhe pranim-dorëzimi formal, më 26 dhjetor, një numër i madh i ndërtimeve pa leje po zhvillohet me intensitet të shtuar në Prishtinë.
Ai vuri në theks se kjo periudhë e tranzicionit po shfrytëzohet që të ndërtohet pa leje, me leje por në kundërshtim me ligjin, apo në kundërshtim me planin urbanistik të qytetit.
“Unë sot po e shfrytëzoj rastin që të bëj apel tek të gjithë ndërtuesit që t’i ndalin këto ndërtime pa leje, sepse ato nuk do të tolerohen pas datës 26 dhjetor. Pra, të gjitha ndërtimet e paligjshme gjatë vakuumit institucional, do të trajtohen si të paligjshme”, tha Shpend Ahmeti.
Ai, gjithashtu, ju bëri thirrje punëtorëve të Inspekcionit të Komunës së Prishtinës që të vazhdojnë punën sikur në kushte normale dhe të evidentojë e të parandalojnë çfarëdo uzurpimi të hapësirës publike, apo ndërtimi të paligjshëm.
Më tutje, Shpend Ahmeti bëri të ditur se momentalisht në Komunën e Prishtinës është duke u përgatitur raporti i paraauditimit, mirëpo potencoi se Kryetari i Komunës ka të drejtë të kërkojë edhe auditime të brendshme, për ta vlerësuar gjendjen reale në Komunë. /KI/
Fotografitë e ndërtimeve pa leje qe u paraqitën në konferencën e sotme për medie
als_Latn als_Latn als_Latn als_Latn als_Latn als_Latn als_Latn